
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 179 

2 Αυγούστου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 138 
Οργάνωση υπηρεσιών Ελληνικής Αγροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 5 παρ. 4 και 33 παρ. 3 του ν.3585/2007 «Προ¬ 
στασία του περιβάλλοντος, αγροτική ασφάλεια και άλλες 
διατάξεις» (Α'-148). 

2. Το άρθρο 90 του Κώδικα Νομοθεσίας για την Κυβέρνη¬ 
ση και τα κυβερνητικά όργανα, που κυρώθηκε με το άρθρο 
πρώτο του π. δ/τος 63/2005 (Α'- 98). 

3. Την υπ’ αριθμ. 37930/ΔΙΟΕ 1264/14.10.2005 απόφαση του 
Πρωθυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (Β' - 1432), όπως τροποποιήθηκε με 
την υπ’ αριθμ. 5733/ΔΙΟΕ 179/ 9.2.2006 όμοια (Β' - 204). 

4. Το γεγονός ότι από τις διατάξεις του παρόντος δια¬ 
τάγματος προκαλείται σε βάρος του κρατικού προϋπολο¬ 
γισμού: α) Δαπάνη ύψους 20.000,00 Ευρώ, περίπου, για το 
τρέχον οικονομικό έτος, και 36.000,00 Ευρώ, περίπου, για 
καθένα από τα επόμενα έτη. β) Ενδεχόμενη δαπάνη από 
την άσκηση των επιμέρους αρμοδιοτήτων του τμήματος Δι¬ 
εθνών Σχέσεων και Ευρωπαϊκής'Ενωσης, που αναφέρονται 
στη διεθνή συνεργασία της Ελληνικής Αγροφυλακής, τη 
διοργάνωση σεμιναρίων κ.λ.π. δεν μπορεί να προσδιορισθεί 
επακριβώς διότι εξαρτάται από πραγματικά γεγονότα. Οι 
ανωτέρω δαπάνες θα αντιμετωπίζονται κατά το τρέχον 
οικονομικό έτος από τις σχετικές πιστώσεις του εκτελού- 
μενου Π/Υ εξόδων του Υπουργείου Δημόσιας Τάξης Ε.Φ. 
43-130 «ΑΓΡΟΦΥΛΑΚΗ» και κατά τα επόμενα οικονομικά έτη 
από τις πιστώσεις που θα εγγράφονται για το σκοπό αυτό 
στον ίδιο ως άνω Π/Υ εξόδων του αντίστοιχου έτους. 

5. Την υπ αριθμ. 175/2007 Γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης και του Υφυπουργού Οικονομίας και Οικο¬ 
νομικών, αποφασίζουμε: 

ΤΜΗΜΑ Α' 

Αρθρο 1 

Συγκρότηση Ελληνικής Αγροφυλακής 

1. Η Ελληνική Αγροφυλακή συγκροτείται από κεντρικές 
και περιφερειακές υπηρεσίες. 

2. Οι κεντρικές υπηρεσίες εδρεύουν στην πρωτεύουσα 
του Κράτους, ασκούν αρμοδιότητες σε όλη την επικράτεια 
και είναι το Αρχηγείο της Ελληνικής Αγροφυλακής και η 
Αγρονομική Ακαδημία. 


ΤΜΗΜΑ Β' 

ΑΡΧΗΓΕΙΟ ΕΛΛΗΝΙΚΗΣ ΑΓΡΟΦΥΛΑΚΗΣ 

ΚΕΦΑΛΑΙΟ Α' 

Γενική Διάρθρωση 

Άρθρο 2 

Αποστολή 

1. Το Αρχηγείο Ελληνικής Αγροφυλακής είναι η ανώτα¬ 
τη επιτελική υπηρεσία με την οποία ο Αρχηγός ασκεί τη 
διοίκηση όλων των υπηρεσιών. Επίσης, το Αρχηγείο επι¬ 
κουρεί τον Υπουργό Δημόσιας Τάξης στην άσκηση των 
αρμοδιοτήτων του. 

2. Το Αρχηγείο Ελληνικής Αγροφυλακής αποτελεί την 
προϊσταμένη αρχή των κεντρικών και περιφερειακών υπη¬ 
ρεσιών που συγκροτούν την Ελληνική Αγροφυλακή. Το 
έργο του συνίσταται στην μέριμνα για την εκπλήρωση 
της αποστολής της υπηρεσίας στο πλαίσιο της πολιτικής 
του Υπουργείου Δημόσιας Τάξης και προς το σκοπό αυτό 
προγραμματίζει, κατευθύνει, παρακολουθεί και ελέγχει την 
δράση των υπηρεσιών του και εξασφαλίζει τις αναγκαίες 
προϋποθέσεις για την άσκηση των αρμοδιοτήτων τους 
(άρθρο 6 ν. 3585/2007). 

Αρθρο 3 

Διάρθρωση υπηρεσιών Αρχηγείου (άρθρο 7 ν. 3585/2007) 

1. Το Αρχηγείο Ελληνικής Αγροφυλακής αποτελεί ενιαία 
αυτοτελή υπηρεσία και διαρθρώνεται στις εξής Διευθύν¬ 
σεις: 

α) Προστασίας Αγροτικού Περιβάλλοντος, Αγροτικών 
Φυσικών Πόρων και Αγροτικής Ασφάλειας. 

β) Διοικητικού και Οικονομικοτεχνικών Μέσων. 

2. Η Διεύθυνση Προστασίας Αγροτικού Περιβάλλοντος 
Αγροτικών Φυσικών Πόρων και Αγροτικής Ασφάλειας χειρί¬ 
ζεται τα θέματα προστασίας του αγροτικού περιβάλλοντος, 
διατήρησης των φυσικών πόρων, εξασφάλισης οικολογικής 
ισορροπίας και γενικής αστυνόμευσης και ασφάλειας των 
αγροτικών εκτάσεων της χώρας και προγραμματίζει, κα¬ 
τευθύνει και ελέγχει το έργο των υπηρεσιών στα θέματα 
αυτά. Η Διεύθυνση διαρθρώνεται στα εξής τμήματα: 

α) Τμήμα Προστασίας Αγροτικού Περιβάλλοντος, Βιώσι¬ 
μης Ανάπτυξης και Ποιότητας Αγροτικών Προϊόντων. 

β) Τμήμα Ασφάλειας Γεωργικής και Κτηνοτροφικής Εκ¬ 
μετάλλευσης, 

γ) Τμήμα Διεθνών Σχέσεων και Ευρωπαϊκής'Ενωσης. 

3. Η Διεύθυνση Διοικητικού και Οικονομικοτεχνικών Μέ¬ 
σων χειρίζεται τα θέματα πρόσληψης, εκπαίδευσης, πειθαρ¬ 
χίας και γενικά υπηρεσιακής κατάστασης του προσωπικού, 

οργάνωσης, λειτουργίας και στέγασης των υπηρεσιών της 
Ελληνικής Αγροφυλακής, κατάρτισης, ερμηνείας και πα¬ 
ρακολούθησης της νομοθεσίας, άσκησης των δημοσίων 
σχέσεων, προϋπολογισμού και υλικοτεχνικού εξοπλισμού, 
τα οικονομικά και ασφαλιστικά θέματα του προσωπικού 
και προγραμματίζει, κατευθύνει και ελέγχει το έργο των 
υπηρεσιών στα θέματα αυτά. Η Διεύθυνση αυτή διαρθρώ¬ 
νεται στα εξής τμήματα: 
α) Τμήμα Διοικητικού. 

β) Τμήμα Οικονομικών και Υλικοτεχνικών Μέσων. 

ΚΕΦΑΛΑΙΟ Β' 

Διεύθυνση Προστασίας Αγροτικού Περιβάλλοντος, 
Αγροτικών Φυσικών Πόρων και Αγροτικής Ασφάλειας 

Αρθρο 4 

Τμήμα Προστασίας Αγροτικού Περιβάλλοντος, Βιώσι¬ 
μης Ανάπτυξης και Ποιότητας Αγροτικών Προϊόντων 

Οι αρμοδιότητες του τμήματος Προστασίας Αγροτικού 
Περιβάλλοντος, Βιώσιμης Ανάπτυξης και Ποιότητας Αγρο¬ 
τικών Προϊόντων είναι οι ακόλουθες: 

α) Η προετοιμασία νομοθετικών και διοικητικών πράξεων 
και η επεξεργασία κανόνων και μέτρων για τη ρύθμιση 
θεμάτων αστυνόμευσης σχετικών με την πρόληψη της 
υποβάθμισης του περιβάλλοντος ή την αποκατάσταση, 
διατήρηση ή βελτίωσή του, την οικονομική και κοινωνική 
ανάπτυξη που εγγυάται την ορθολογική βιωσιμότητα του 
περιβάλλοντος και των φυσικών πόρων, καθώς και τη χρη¬ 
σιμοποίηση στην αγροτική παραγωγή μεθόδων και υλικών 
και γενικά κανόνων παραγωγής αγροτικών προϊόντων που 
να εξασφαλίζουν την ποιότητα αυτών. 

β) Η συνεργασία με τους καθ’ ύλην αρμόδιους κρατικούς 
και ιδιωτικούς φορείς για την αντιμετώπιση θεμάτων της 
προηγουμένης περίπτωσης. 

γ) Η μελέτη των επιστημονικών και τεχνικών μεθόδων 
αστυνόμευσης επί θεμάτων της περίπτωσης Α' και η μέ¬ 
ριμνα για την αξιοποίησή τους. 

δ) Η καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας για τα θέματα της 
περίπτωσης Α'. 

ε) Η προετοιμασία έκδοσης αγρονομικών διατάξεων, επί 
θεμάτων αρμοδιότητάς του. 

στ) Η μελέτη και ανάλυση στατιστικών στοιχείων για τα 
θέματα αρμοδιότητάς του, η συναγωγή συμπερασμάτων 
και η μέριμνα για την αξιοποίησή τους. 

ζ) Η μελέτη μεθόδων αγρονομικής τακτικής και πρακτι¬ 
κής. 

Αρθρο 5 

Τμήμα Ασφάλειας Γεωργικής και Κτηνοτροφικής 
Εκμετάλλευσης 

Οι αρμοδιότητες του τμήματος Ασφάλειας Γεωργικής και 
Κτηνοτροφικής Εκμετάλλευσης είναι οι ακόλουθες: 

α) Η προετοιμασία νομοθετικών και διοικητικών πράξεων 
και η επεξεργασία κανόνων και μέτρων για τη ρύθμιση 
θεμάτων αστυνόμευσης σχετικών με την ασφάλεια της 
γεωργικής και κτηνοτροφικής εκμετάλλευσης. 

β) Η συνεργασία με τους καθύλην αρμόδιους κρατικούς 
και ιδιωτικούς φορείς για την αντιμετώπιση θεμάτων της 
προηγουμένης περίπτωσης. 

γ) Η μελέτη των επιστημονικών και τεχνικών μεθόδων 
αστυνόμευσης επί θεμάτων της περίπτωσης Α' και η μέ¬ 
ριμνα για την αξιοποίησή τους. 

δ) Η καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας για τα θέματα της 
περίπτωσης Α'. 


ε) Η προετοιμασία έκδοσης αγρονομικών διατάξεων επί 
θεμάτων αρμοδιότητάς του. 

στ) Η μελέτη και ανάλυση στατιστικών στοιχείων για τα 
θέματα αρμοδιότητάς του, η συναγωγή συμπερασμάτων 
και η μέριμνα για την αξιοποίησή τους. 

Αρθρο 6 

Τμήμα Διεθνών Σχέσεων και Ευρωπαϊκής Ένωσης 

Οι αρμοδιότητες του τμήματος Διεθνών Σχέσεων και 
Ευρωπαϊκής Ένωσης είναι οι ακόλουθες: 

α) Η παρακολούθηση της νομοθεσίας, των κανονισμών, 
οδηγιών και λοιπών πράξεων που εκδίδουν τα όργανα της 
Ευρωπαϊκής Ένωσης και η αξιοποίηση των διαλαμβανομέ- 
νων σ’ αυτά θεμάτων αρμοδιότητας της Ελληνικής Αγρο¬ 
φυλακής, καθώς και η παρακολούθηση των μεταβολών της 
νομοθεσίας της Ευρωπαϊκής Ένωσης σε θέματα αγρονο- 
μικού και περιβαλλοντικού ενδιαφέροντος. 

β) Η μέριμνα, σε συνεργασία με τις καθύλην αρμόδιες 
υπηρεσίες του Αρχηγείου, για τη συμμετοχή και εκπροσώ¬ 
πηση της Ελληνικής Αγροφυλακής σε συνόδους οργάνων 
της Ευρωπαϊκής Ένωσης, τη μελέτη των σχετικών πορι¬ 
σμάτων και την εισήγηση για τη λήψη των απαραίτητων 
μέτρων στα πλαίσια των αρμοδιοτήτων της Ελληνικής 
Αγροφυλακής. 

γ) Η μέριμνα για τη διοργάνωση σεμιναρίων, συγχρηματο- 
δοτούμενων από την Ευρωπαϊκή Επιτροπή, στο πλαίσιο των 
κοινών δράσεων αρμοδιότητος της Ελληνικής Αγροφυλα¬ 
κής, καθώς και για τη διοργάνωση διεθνών συναντήσεων. 

δ) Η ανάπτυξη και διατήρηση της συνεργασίας της Ελ¬ 
ληνικής Αγροφυλακής με τις αντίστοιχες υπηρεσίες άλλων 
κρατών. 

ε) Η ανταλλαγή πληροφοριών, εμπειριών και γνώσεων 
μεταξύ της Ελληνικής Αγροφυλακής και ξένων αντίστοιχων 
υπηρεσιών. 

στ) Η παρακολούθηση και μελέτη της οργάνωσης και 
λειτουργίας ξένων αντίστοιχων υπηρεσιών και η αξιοποίηση 
των θετικών στοιχείων τους. 

ζ) Η μέριμνα για τη συμμετοχή σε διεθνείς διασκέψεις 
και συνέδρια με περιεχόμενο αγρονομικού και περιβαλλο¬ 
ντικού ενδιαφέροντος, καθώς και η παρακολούθηση των 
αποφάσεων και πορισμάτων αυτών. 

η) Η μέριμνα για την πραγματοποίηση αποστολών των 
υπηρεσιακών παραγόντων στο εξωτερικό στο πλαίσιο συμ¬ 
μετοχής οργάνων της Ευρωπαϊκής Ένωσης ή διασκέψεων 
και διμερών - πολυμερών συμφωνιών επί θεμάτων αγρο- 
νομικού ενδιαφέροντος. 

ΚΕΦΑΛΑΙΟ Γ 

Διεύθυνση Διοικητικού και Οικονομικοτεχνικών Μέσων 
Αρθρο 7 

Τμήμα Διοικητικού 

1. Οι αρμοδιότητες του τμήματος Διοικητικού είναι οι 
ακόλουθες: 

α) Ο χειρισμός θεμάτων τοποθετήσεων, μεταθέσεων, με¬ 
τακινήσεων και αποσπάσεων του προσωπικού. 

β) Ο χειρισμός των θεμάτων κρίσεων και επανακρίσεων 
του προσωπικού για τη βαθμολογική προαγωγή ή μισθο- 
λογική εξέλιξη ή για άλλη υπηρεσιακή μεταβολή του. 

γ) Η μέριμνα για την έκδοση διοικητικών πράξεων, που 
αφορούν προαγωγές, αποστρατείες, παραιτήσεις, αποκα¬ 
ταστάσεις και μετατάξεις του προσωπικού. 

δ) Η γραμματειακή υποστήριξη των συμβουλίων κρίσεων 
του προσωπικού, καθώς και του συμβουλίου Διαχείρισης 
Κρίσεων και Επιτελικού Σχεδιασμού που προβλέπεται στο 
άρθρο 8 του ν.3585/2007. 

ε) Η κατάρτιση, τήρηση και ενημέρωση των υπηρεσιακών 
φακέλων του προσωπικού, η συγκέντρωση των εκθέσεων 

αξιολόγησης του προσωπικού και ο έλεγχος της πληρό- 
τητάς τους. 

στ) Η κατάρτιση της επετηρίδας του προσωπικού και η 
συνεχής ενημέρωσή της. 

ζ) Ο χειρισμός θεμάτων απονομής ηθικών και υλικών 
αμοιβών του προσωπικού. 

η) Ο χειρισμός θεμάτων αδειών απουσίας του προσω¬ 
πικού. 

θ) Ο χειρισμός των πειθαρχικών υποθέσεων του προ¬ 
σωπικού. 

ι) Η παρακολούθηση ποινικών και αστικών δικών κατά 
προσωπικού για αδικήματα που αυτό διέπραξε κατά την 
εκτέλεση της υπηρεσίας του και η φροντίδα για τη λήψη 
των κατάλληλων μέτρων. 

ια) Η μελέτη των προαναφερομένων θεμάτων αρμοδιό¬ 
τητας του και η προετοιμασία των σχετικών νομοθετικών 
ρυθμίσεων και νομοθετικών πράξεων. 

2. Το τμήμα αυτό επίσης είναι αρμόδιο για: 
α) Τη διακίνηση της αλληλογραφίας, 
β) Την παρακολούθηση των θεμάτων του προσωπικού 
που υπηρετεί στο Αρχηγείο Ελληνικής Αγροφυλακής, κα¬ 
θώς και του προσωπικού της Ελληνικής Αγροφυλακής που 
είναι αποσπασμένο σε υπηρεσίες του Υπουργείου Δημόσι¬ 
ας Τάξης ή άλλους φορείς. 

γ) Την τήρηση και εφαρμογή του σχεδίου ασφαλείας του 
οικήματος του Αρχηγείου και των λοιπών σχεδίων πολιτι¬ 
κής κινητοποίησης, καθώς και τη φρούρηση και ασφάλεια 
του κτιρίου και των εγκαταστάσεων του Αρχηγείου. 

δ) Τη μέριμνα για την καθαριότητα, την ευταξία και τη 
συντήρηση του οικήματος του Αρχηγείου. 

ε) Τη μέριμνα για τη λειτουργία του τηλεφωνικού κέντρου 
και των λοιπών τηλεπικοινωνιακών μέσων του Αρχηγείου. 

στ) Την οργάνωση και εποπτεία της κίνησης των οχη¬ 
μάτων. 

ζ) Το χειρισμό των θεμάτων των δημοσίων σχέσεων της 
Ελληνικής Αγροφυλακής με άλλες υπηρεσίες και φορείς. 

Άρθρο 8 

Τμήμα Οικονομικών και Υλικοτεχνικών Μέσων 

Οι αρμοδιότητες του τμήματος Οικονομικών και Υλικο- 
τεχνικών Μέσων είναι οι ακόλουθες: 

α) Η κατάρτιση του σχεδίου του τακτικού προϋπολογι¬ 
σμού εξόδων του ειδικού φορέα «ΕΛΛΗΝΙΚΗ ΑΓΡΟΦΥΛΑΚΗ», 
η παρακολούθηση των επιμέρους πιστώσεων του εγκριθέ- 
ντος ιδίου προϋπολογισμού και η εκτέλεσή του. 

β) Η μέριμνα για την έκδοση των εντολών κύριου δια- 
τάκτη και η μεταβίβαση πιστώσεων στους δευτερεύοντες 
διατάκτες. 

γ) Η μέριμνα για τον ορισμό των δημοσίων υπολόγων 
αρμοδιότητάς του. 

δ) Η κατανομή, ανακατανομή και ο έλεγχος κίνησης της 
πάγιας προκαταβολής. 

ε) Η έγκριση πραγματοποίησης δαπανών των υπηρεσιών 
της Ελληνικής Αγροφυλακής και η διενέργεια διαδικασιών 
που προβλέπονται από τις ισχύουσες διατάξεις, αναφορικά 
με όσες δαπάνες καθορίζεται να πληρώνονται χωρίς τη 
χρήση της πάγιας προκαταβολής. 

στ) Η μέριμνα για τη σύνταξη των εκθέσεων κάλυψης 
δαπανών που προκαλούνται από την έκδοση νόμων και 
κανονιστικών πράξεων. 

ζ) Η προετοιμασία νομοθετικών ρυθμίσεων και διοικητι¬ 
κών πράξεων για θέματα της αρμοδιότητάς του. 

η) Η φροντίδα για την προστασία των έννομων συμφερό¬ 
ντων του ελληνικού δημοσίου, λόγω ατυχημάτων στα οποία 
εμπλέκονται οχήματα της Ελληνικής Αγροφυλακής. 

θ) Η μέριμνα για την εκτέλεση δικαστικών αποφάσεων, 
πρακτικών συμβιβασμού και την έκδοση καταλογιστικών 
αποφάσεων για οφειλές. 


ι) Η μέριμνα για την κατάρτιση και την έγκριση του προ¬ 
γράμματος προμηθειών της Ελληνικής Αγροφυλακής και 
η παρακολούθηση της εκτέλεσης του. 

ια) Η μέριμνα για την εκτέλεση του προγράμματος προ¬ 
μηθειών που ανατίθεται στην Ελληνική Αγροφυλακή. 

ιβ) Η μέριμνα για την εκπροσώπηση της Ελληνικής Αγρο¬ 
φυλακής στις επιτροπές προμηθειών και παραλαβής υλι¬ 
κών. 

ιγ) Η συγκέντρωση πληροφοριών για τη φερεγγυότητα 
των προμηθευτών και την ποιότητα και τις τιμές των ει¬ 
δών. 

ιδ) Η μέριμνα για τη σύναψη συμβάσεων παροχής υπη¬ 
ρεσιών για τις οποίες απαιτείται η διενέργεια τακτικού 
διαγωνισμού ή η διαδικασία διαπραγμάτευσης. 

ιε) Η μέριμνα για τη στέγαση των υπηρεσιών της Ελλη¬ 
νικής Αγροφυλακής και ο χειρισμός των δαπανών του τα¬ 
κτικού προϋπολογισμού για την αγορά, μίσθωση, επισκευή 
και συντήρηση κτιρίων. 

ιστ) Η μέριμνα για την επισκευή, συντήρηση και κίνηση 
των οχημάτων της Ελληνικής Αγροφυλακής και η έγκριση 
των σχετικών πιστώσεων για το σκοπό αυτό. 

ιζ) Ο προσδιορισμός των αναγκών του προσωπικού της 
Ελληνικής Αγροφυλακής σε ατομικά εφόδια και είδη εξάρ¬ 
τυσης και η κατανομή αυτών. 

ιη) Η λογιστική παρακολούθηση των πόσης φύσεως υλι¬ 
κών και μέσων. 

ιθ) Ο χειρισμός των θεμάτων που αφορούν τις αποδοχές, 
αποζημιώσεις και κάθε είδους αμοιβές του προσωπικού. 

κ) Ο χειρισμός των θεμάτων που αφορούν συνταξιοδο- 
τικές υποθέσεις του προσωπικού. 

κα) Η παρακολούθηση της ασφαλιστικής νομοθεσίας και 
της λειτουργίας των ασφαλιστικών φορέων του ανωτέρω 
προσωπικού. 

κβ) Ο χειρισμός των θεμάτων που αφορούν τις απο¬ 
ζημιώσεις του διδακτικού προσωπικού των Σχολών της 
Αγρονομικής Ακαδημίας. 

κγ) Η μέριμνα για την αναζήτηση πιστώσεων διαμέσου 
προγραμμάτων της Ευρωπαϊκής Ένωσης προς χρηματοδό¬ 
τηση έργων προμηθειών, παροχή υπηρεσιών και μελετών 
της Ελληνικής Αγροφυλακής, εκπαίδευσης και επιμόρφω¬ 
σης του προσωπικού της και συναφών προς την αποστολή 
της δράσεων. 

κδ) Ο προσδιορισμός των αναγκών της Ελληνικής Αγρο¬ 
φυλακής σε ασύρματο και ενσύρματο τηλεπικοινωνιακό 
υλικό και μέσα, καθώς και η οργάνωση και λειτουργία του 
δικτύου αυτού. 

κε) Η κατανομή και ανακατανομή των μέσων ασύρματης 
και ενσύρματης επικοινωνίας και των λοιπών τεχνικών μέ¬ 
σων και η παρακολούθηση των μεταβολών των τηλεφω¬ 
νικών και τηλετυπικών συνδέσεων και του λογαριασμού 
τους. 

κστ) Η μέριμνα για την οργάνωση και λειτουργία συ¬ 
νεργείων τηλεπικοινωνιών και τη σύνταξη του κανονισμού 
εργασίας τους. 

κζ) Η μέριμνα για την έγκριση της κυκλοφορίας των με¬ 
ταφορικών μέσων, την ασφάλισή τους και τον καθορισμό 
μέτρων ασφάλειας και χώρων στάθμευσης και φύλαξής 
τους. 

κη) Η μέριμνα για το χαρακτηρισμό των μεταφορικών 
μέσων ως ακαταλλήλων και την παράδοσή τους στους 
αρμόδιους κρατικούς φορείς. 

κθ) Η σύνταξη προδιαγραφών και η αξιολόγηση προσφο¬ 
ρών για την προμήθεια των τηλεπικοινωνιακών και τεχνικών 
μέσων και των γενικών εφοδίων των υπηρεσιών. 

λ) Η κατανομή των μεταφορικών μέσων και του εξοπλι¬ 
σμού τους στις υπηρεσίες. 

λα) Ο καθορισμός κλίμακας κατανάλωσης καυσίμων, λι- 
παντικών και ανταλλακτικών. 

λβ) Η μέριμνα για τον εφοδιασμό του προσωπικού της 
Ελληνικής Αγροφυλακής με υπηρεσιακές άδειες οδηγού 
και άδειες εκγυμναστή οδηγών. 

λγ) Η μέριμνα για την προμήθεια και διάθεση συμβατικών 
πινακίδων των οχημάτων και ο καθορισμός των οργάνων 
και υπηρεσιών που δικαιούνται χρήσεως αυτών. 

λδ) Ο καθορισμός του χρωματισμού και των ενδείξεων 
που φέρουν τα υπηρεσιακά μεταφορικά μέσα και ή μέριμνα 
για το χρωματισμό και αναχρωματισμό αυτών. 

λε) Η μέριμνα για την οργάνωση και λειτουργία συνερ¬ 
γείων μεταφορικών μέσων και η σύνταξη του κανονισμού 
εργασίας τους. 

λστ) Ο προσδιορισμός των αναγκών της Ελληνικής Αγρο¬ 
φυλακής σε οπλισμό, η σύνταξη προδιαγραφών και η αξι¬ 
ολόγηση προσφορών για την προμήθειά τους. 

λζ) Η εκπόνηση οδηγιών για τη χρήση και συντήρηση 
των ειδών οπλισμού. 

λη) Ο προσδιορισμός των στεγαστικών αναγκών και η 
μέριμνα για την κατασκευή και συντήρηση των κτιρίων της 
Ελληνικής Αγροφυλακής. 

λθ) Η μελέτη και επίβλεψη των κτιριολογικών προγραμ¬ 
μάτων της Ελληνικής Αγροφυλακής. 

μ) Η φροντίδα για την αγορά οικοπέδων και κτιρίων, 
για την έκδοση οικοδομικών αδειών, για την ένταξη των 
κτιριακών έργων στο πρόγραμμα δημοσίων επενδύσεων 
και το διορισμό υπολόγων διαχειριστών. 

μα) Η μέριμνα για την αποδοχή δωρεών, κληρονομιών και 
κρατικών παραχωρήσεων ακινήτων. 

μβ) Η τεχνική υποστήριξη και η παρακολούθηση της 
απόδοσης των υπολογιστικών συστημάτων και του δικτυ- 
ακού εξοπλισμού, καθώς επίσης η μέριμνα για τη βελτίωσή 
τους. 

μγ) Η διασφάλιση της ποιότητας υπηρεσιών τηλεπληρο¬ 
φορικής, η συντήρηση του υπάρχοντος δικτύου της Ελλη¬ 
νικής Αγροφυλακής. 

μδ) Η μέριμνα για τον προσδιορισμό των αναγκών της 
Ελληνικής Αγροφυλακής σε εξοπλισμό πληροφορικής. 

Αρθρο 9 

Αγρονομική Ακαδημία 

Η Αγρονομική Ακαδημία έχει ως αποστολή την εκπαί¬ 
δευση, μετεκπαίδευση και επιμόρφωση του αγρονομικού 
προσωπικού της Ελληνικής Αγροφυλακής. 

1. Η Αγρονομική Ακαδημία διαρθρώνεται στις ακόλουθες 
Σχολές: 

α) Σχολή Αγροφυλάκων. 

β) Σχολή Μετεκπαίδευσης - Επιμόρφωσης. 

2. Επίσης, η Αγρονομική Ακαδημία διαρθρώνεται στα 
ακόλουθα Τμήματα: 

α) Τμήμα Διοικητικού. 

β) Τμήμα Εκπαιδευτικών Μελετών. 

3. Οι αρμοδιότητες του τμήματος Διοικητικού είναι οι 
ακόλουθες: 

α) Η μέριμνα για την εκπαίδευση των δοκίμων Αγροφυ¬ 
λάκων και Αγρονόμων και η εκπόνηση διαταγών για την 
εύρυθμη λειτουργία και το συντονισμό των δραστηριοτή¬ 
των των σχολών. 

β) Ο χειρισμός των θεμάτων αλληλογραφίας του επιτε¬ 
λείου της Αγρονομικής Ακαδημίας. 

γ) Ο εφοδιασμός με όλα τα απαραίτητα εκπαιδευτικά 
μέσα, μηχανήματα και υλικά και η μέριμνα για την καλή 
λειτουργία και συντήρησή τους. 


4. Οι αρμοδιότητες του τμήματος Εκπαιδευτικών Μελετών 
είναι οι ακόλουθες: 

α) Η εκπόνηση προγραμμάτων εκπαίδευσης, μετεκπαί¬ 
δευσης και επιμόρφωσης του προσωπικού. 

β) Η παρακολούθηση και η αξιολόγηση της εφαρμογής 
των προγράμματος εκπαίδευσης, μετεκπαίδευσης και επι¬ 
μόρφωσης από τις Σχολές. 

γ) Η γνωμάτευση επί προτάσεων των σχολών που αφο¬ 
ρούν το διορισμό διδακτικού προσωπικού και την επιλογή 
συγγραμμάτων και εκπαιδευτικών βοηθημάτων. 

δ) Η ανταλλαγή εμπειριών και γνώσεων με αντίστοιχες 
ακαδημίες και σχολές ξένων κρατών και η συνεργασία με 
εκπαιδευτικά ιδρύματα και άλλους φορείς εκπαίδευσης 
της χώρας μας σε θέματα εκπαιδευτικών προγραμμάτων. 

ε) Η παρακολούθηση των αναγκών των σχολών σε μέσα, 
αίθουσες και λοιπούς χώρους εκπαίδευσης και η αποστολή 
σχετικών προτάσεων στο Αρχηγείο της Ελληνικής Αγρο¬ 
φυλακής. 

στ) Η μελέτη βελτίωσης των προγραμμάτων. 

ΤΜΗΜΑ Γ 

ΠΕΡΙΦΕΡΕΙΑΚΕΣ ΥΠΗΡΕΣΙΕΣ 
Αρθρο 10 

Διάρθρωση - έδρα - τοπική αρμοδιότητα 

1. Περιφερειακές υπηρεσίες που υπάγονται απευθείας 
στο Αρχηγείο Αγροφυλακής είναι: 

α) Η Διεύθυνση Αγροφυλακής Περιφέρειας Ανατολικής 
Μακεδονίας και Θράκης, με έδρα την Κομοτηνή. 

β) Η Διεύθυνση Αγροφυλακής Περιφέρειας Κεντρικής 
Μακεδονίας, με έδρα τη Θεσσαλονίκη. 

γ) Η Διεύθυνση Αγροφυλακής Περιφέρειας Δυτικής Μα¬ 
κεδονίας, με έδρα την Κοζάνη. 

δ) Η Διεύθυνση Αγροφυλακής Περιφέρειας Ηπείρου, με 
έδρα τα Ιωάννινα. 

ε) Η Διεύθυνση Αγροφυλακής Περιφέρειας Θεσσαλίας, 
με έδρα τη Λάρισα. 

στ) Η Διεύθυνση Αγροφυλακής Περιφέρειας Ιονίων Νή¬ 
σων, με έδρα την Κέρκυρα. 

ζ) Η Διεύθυνση Αγροφυλακής Περιφέρειας Δυτικής Ελ¬ 
λάδος, με έδρα την Πάτρα. 

η) Η Διεύθυνση Αγροφυλακής Περιφέρειας Στερεός Ελ¬ 
λάδος, με έδρα τη Λαμία. 

θ) Η Διεύθυνση Αγροφυλακής Περιφέρειας Πελοποννή- 
σου, με έδρα την Τρίπολη. 

ι) Η Διεύθυνση Αγροφυλακής Περιφέρειας Βορείου Αι¬ 
γαίου, με έδρα τη Μυτιλήνη. 

ια) Η Διεύθυνση Αγροφυλακής Περιφέρειας Νοτίου Αι¬ 
γαίου, με έδρα την Ερμούπολη. 

ιβ) Η Διεύθυνση Αγροφυλακής Περιφέρειας Κρήτης, με 
έδρα το Ηράκλειο. 

ιγ. Η Διεύθυνση Αγροφυλακής Περιφέρειας Αττικής, με 
έδρα την Αθήνα. 

3. Οι Διευθύνσεις Αγροφυλακής Περιφέρειας έχουν ως 
αποστολή, μέσα στα όρια της τοπικής τους δικαιοδοσίας, 
την άσκηση των αρμοδιοτήτων που προβλέπονται από το 
άρθρο 3 του ν. 3585/2007. 

4. Η τοπική αρμοδιότητα των Διευθύνσεων Αγροφυλακής 
Περιφέρειας καθορίζεται ως εξής: 

α) Η Διεύθυνση Αγροφυλακής Περιφέρειας Ανατολικής 
Μακεδονίας και Θράκης, έχει τοπική αρμοδιότητα εκείνη 
των νομών Έβρου, Ροδόπης, Ξάνθης, Καβάλας και Δρά¬ 
μας. 

β) Η Διεύθυνση Αγροφυλακής Περιφέρειας Κεντρικής 
Μακεδονίας έχει τοπική αρμοδιότητα εκείνη των νομών 
Θεσσαλονίκης, Σερρών, Χαλκιδικής, Κιλκίς, Ημαθίας, Πέλλης 
και Πιερίας. 

γ) Η Διεύθυνση Αγροφυλακής Περιφέρειας Δυτικής Μακε¬ 
δονίας έχει τοπική αρμοδιότητα εκείνη των νομών Κοζάνης, 
Καστοριάς, Φλωρίνης και Γρεβενών. 

δ) Η Διεύθυνση Αγροφυλακής Περιφέρειας Ηπείρου έχει 
τοπική αρμοδιότητα εκείνη των νομών Ιωαννίνων, Θεσπρω¬ 
τίας, Πρεβέζης και Άρτης. 

ε) Η Διεύθυνση Αγροφυλακής Περιφέρειας Θεσσαλίας 
έχει τοπική αρμοδιότητα εκείνη των νομών Λαρίσης, Καρ- 
δίτσης, Τρικάλων και Μαγνησίας. 

στ) Η Διεύθυνση Αγροφυλακής Περιφέρειας Ιονίων Νή¬ 
σων έχει τοπική αρμοδιότητα εκείνη των νομών Κερκύρας, 
Λευκάδος, Κεφαλληνίας και Ζακύνθου. 

ζ) Η Διεύθυνση Αγροφυλακής Περιφέρειας Δυτικής Ελ¬ 
λάδος έχει τοπική αρμοδιότητα εκείνη των νομών Αχάίας, 
Ηλείας και Αιτωλοακαρνανίας. 

η) Η Διεύθυνση Αγροφυλακής Περιφέρειας Στερεός Ελλά¬ 
δος έχει τοπική αρμοδιότητα εκείνη των νομών Φθιώτιδος, 
Ευρυτανίας, Φωκίδος, Βοιωτίας και Εύβοιας. 

θ) Η Διεύθυνση Αγροφυλακής Περιφέρειας Πελοποννή- 
σου έχει τοπική αρμοδιότητα εκείνη των νομών Αρκαδίας, 
Κορινθίας, Αργολίδος, Λακωνίας και Μεσσηνίας. 

ι) Η Διεύθυνση Αγροφυλακής Περιφέρειας Βορείου Αι¬ 
γαίου έχει τοπική αρμοδιότητα εκείνη των νομών Λέσβου, 
Χίου και Σάμου. 

ια) Η Διεύθυνση Αγροφυλακής Περιφέρειας Νοτίου Αιγαί¬ 
ου έχει τοπική αρμοδιότητα εκείνη των νομών Κυκλάδων 
και Δωδεκανήσου. 

ιβ) Η Διεύθυνση Αγροφυλακής Περιφέρειας Κρήτης έχει 
τοπική αρμοδιότητα εκείνη των νομών Ηρακλείου, Λασιθίου, 
Ρεθύμνης και Χανίων. 

ιγ) Η Διεύθυνση Αγροφυλακής περιφέρειας Αττικής έχει 
τοπική αρμοδιότητα εκείνη του νομού Αττικής. 

4. Οι Διευθύνσεις Αγροφυλακής Περιφέρειας είναι μεταξύ 
τους ισότιμες. Ισότιμες είναι μεταξύ τους και οι υφιστάμε¬ 
νες αυτών υπηρεσίες του ιδίου διοικητικού επιπέδου. 

Άρθρο 11 

Συγκρότηση και αρμοδιότητες Διευθύνσεων 
Αγροφυλακής Περιφέρειας 

1. Κάθε Διεύθυνση Αγροφυλακής Περιφέρειας συγκρο¬ 
τείται από το Επιτελείο και τα αγρονομικά τμήματα των 
νομών της περιφέρειας της. 

2. Το επιτελείο της Διεύθυνσης Αγροφυλακής Περιφέ¬ 
ρειας διαρθρώνεται στα εξής Γ ραφεία: 

α) Γ ραφείο Διοικητικής Υποστήριξης, 
β) Γ ραφείο Αγρονομικής Αστυνόμευσης. 

3. Το Γραφείο Διοικητικής Υποστήριξης έχει τις ακόλου¬ 
θες αρμοδιότητες: 

α) Τον χειρισμό όλων των θεμάτων προσωπικού της Δι¬ 
εύθυνσης και των υφισταμένων της υπηρεσιών, 
β) Τη διενέργεια διοικητικών εξετάσεων, 
γ) Τη διακίνηση της αλληλογραφίας του Επιτελείου, 
δ) Την τήρηση και εφαρμογή του σχεδίου ασφαλείας 
του οικήματος της Διεύθυνσης και των σχεδίων Πολιτικής 
Κινητοποίησης. 

ε) Τη λειτουργία του τηλεφωνικού κέντρου και των λοι¬ 
πών τηλεπικοινωνιακών μέσων, καθώς και την εποπτεία 
της κίνησης των οχημάτων. 

στ) Τον εφοδιασμό με όλα τα απαραίτητα μέσα, μηχα¬ 
νήματα και υλικά και τη μέριμνα για την καλή λειτουργία 
και συντήρησή τους. 

ζ) Την προμήθεια και διανομή των εφοδίων και των υλικών 
στο προσωπικό της Διεύθυνσης. 

4. Το Γραφείο Αγρονομικής Αστυνόμευσης έχει τις ακό¬ 
λουθες αρμοδιότητες: 

α) Την παροχή οδηγιών στις υφιστάμενες υπηρεσίες για 
την ορθή εφαρμογή της νομοθεσίας που αναφέρεται στα 
αντικείμενα της αρμοδιότητάς τους. 


β) Η καθοδήγηση των υφισταμένων υπηρεσιών τους προς 
τη δίωξη των αγροτικών αδικημάτων και η ανάθεση άσκη¬ 
σης καθηκόντων Δημοσίου Κατηγόρου, σύμφωνα με τις 
διατάξεις του άρθρου 46 του ν.3585/2007. 

γ) Την εκπόνηση σχεδίων επιχειρήσεων των δυνάμεων 
της Διεύθυνσης, καθώς και το συντονισμό και την καθο¬ 
δήγηση των επιχειρήσεων αυτών. 

Άρθρο 12 

Σύσταση - Διάρθρωση - Αρμοδιότητες 
αγρονομικών τμημάτων 

1. Στην έδρα κάθε νομού συνιστάται αγρονομικά τμήμα, 
με εξαίρεση τους νομούς Αττικής, Θεσσαλονίκης, Αχάί¬ 
ας, Ηρακλείου, Ιωαννίνων, Λαρίσης, Αιτωλοακαρνανίας και 
Έβρου στους οποίους συνιστώνται αγρονομικά τμήματα 
ως ακολούθως: 

α) Νομός Αττικής: 

(1) Αγρονομικά τμήμα Δυτικής Αττικής, με έδρα το δήμο 
Ελευσίνας. 

(2) Αγρονομικά τμήμα Νοτιοανατολικής Αττικής, με έδρα 
το δήμο Κορωπίου. 

(3) Αγρονομικά τμήμα Βορειοανατολικής Αττικής, με έδρα 
το δήμο Μαραθώνα. 

(4) Αγρονομικά τμήμα Αργοσαρωνικού, με έδρα το δήμο 
Αίγινας. 

β) Νομός Θεσσαλονίκης: 

(1) Αγρονομικά τμήμα Δυτικής Θεσσαλονίκης, με έδρα 
το δήμο Πολίχνης. 

(2) Αγρονομικά τμήμα Ανατολικής Θεσσαλονίκης, με έδρα 
το δήμο Απολλωνίας. 

γ) Νομός Αχάίας: 

(1) Αγρονομικά τμήμα Δύμης, με έδρα τον ομώνυμο 
δήμο. 

(2) Αγρονομικά τμήμα Αίγιου, με έδρα τον ομώνυμο 
δήμο. 

δ) Νομός Ηρακλείου: 

(1) Αγρονομικά τμήμα Ηρακλείου, με έδρα τον ομώνυμο 
δήμο. 

(2) Αγρονομικά τμήμα Μεσσαράς, με έδρα το δήμο Μοι¬ 
ρών. 

ε) Νομός Ιωαννίνων: 

(1) Αγρονομικά τμήμα Ιωαννίνων, με έδρα τον ομώνυμο 
δήμο. 

(2) Αγρονομικά τμήμα Κόνιτσας, με έδρα τον ομώνυμο 
δήμο. 

στ) Νομός Λαρίσης: 

(1) Αγρονομικά τμήμα Λάρισας, με έδρα τον ομώνυμο 
δήμο. 

(2) Αγρονομικά τμήμα Ελασσόνας, με έδρα τον ομώνυμο 
δήμο. 

ζ) Νομός Αιτωλοακαρνανίας: 

(1) Αγρονομικά τμήμα Μεσολογγίου, με έδρα το δήμο Ι.Π. 
Μεσολογγίου. 

(2) Αγρονομικά τμήμα Αγρίνιου, με έδρα τον ομώνυμο 
δήμο. 

η) Νομός Έβρου: 

(1) Αγρονομικά τμήμα Αλεξανδρούπολης, με έδρα τον 
ομώνυμο δήμο. 

(2) Αγρονομικά τμήμα Διδυμοτείχου, με έδρα τον ομώ¬ 
νυμο δήμο. 

2. Τα αγρονομικά τμήματα των προηγουμένων παραγρά¬ 
φων διαρθρώνονται ως εξής: 

α) Στο Γραφείο Αγρονομικής Αστυνόμευσης, το οποίο 
ασκεί το σύνολο των αγρονομικών αρμοδιοτήτων του άρ¬ 
θρου 3 παρ. 1 περιπτ. Α' και Β', 2, 3 και 4 του ν. 3585/2007, 
στην περιοχή δικαιοδοσίας του τμήματος. 

β) Στο Γραφείο Γραμματείας το οποίο είναι αρμόδιο για 
το χειρισμό θεμάτων προσωπικού, τη διαχείριση του χρη¬ 
ματικού και υλικού, την εξασφάλιση της γραμματειακής εξυ¬ 
πηρέτησης και της εσωτερικής λειτουργίας του τμήματος, 
την τήρηση του αρχείου και τη διεκπεραίωση αιτημάτων 
διοικητικής φύσεως. 

ΤΜΗΜΑ Δ' 

ΑΡΜΟΔΙΟΤΗΤΕΣ ΟΡΓΑΝΩΝ 
ΚΕΦΑΛΑΙΟ Α' 

Όργανα Αρχηγείου Ελληνικής Αγροφυλακής 

Αρθρο 13 

Αρχηγός Ελληνικής Αγροφυλακής 

Ο Αρχηγός της Ελληνικής Αγροφυλακής ασκεί τη διοί¬ 
κηση της υπηρεσίας και ιδίως: 

α) Προγραμματίζει, κατευθύνει, παρακολουθεί και ελέγχει 
τη δράση των υπηρεσιών της Ελληνικής Αγροφυλακής για 
την εκπλήρωση της αποστολής τους. 

β) Αποφασίζει για την οργάνωση, τη λειτουργία, τη στε- 
λέχωση και τον εξοπλισμό των υπηρεσιών και καθορίζει 
μεθόδους και διαδικασίες δράσης τους. 

γ) Ελέγχει το προσωπικό και ασκεί την πειθαρχική εξου¬ 
σία. 

δ) Κατανέμει με απόφασή του τις οργανικές θέσεις όλων 
των κατηγοριών και ειδικοτήτων του προσωπικού της Ελ¬ 
ληνικής Αγροφυλακής στις υπηρεσίες. 

ε) Τοποθετεί τους Αγρονομικούς Διευθυντές, Αγρονομι- 
κούς Υποδιευθυντές, Αγρονόμους, Αρχιφύλακες και Αγρο¬ 
φύλακες στις Διευθύνσεις Αγροφυλακής Περιφέρειας. 

στ) Εκδίδει αγρονομικές διατάξεις, σύμφωνα με τις δια¬ 
τάξεις του άρθρου 11 παρ. 3 του ν.3585/2007. 

ζ) Εκδίδει κανονιστικές διαταγές με τις οποίες παρέ¬ 
χονται πάγιες οδηγίες ή καθορίζονται διαδικασίες για το 
χειρισμό των υπηρεσιακών θεμάτων, με βάση τις υφιστά¬ 
μενες διατάξεις. 

η) Συγκαλεί το Συμβούλιο Διαχείρισης Κρίσεων και Επι¬ 
τελικού Σχεδιασμού για τα θέματα που προβλέπονται στο 
άρθρο 8 παρ. 3 του ν.3585/2007. 

θ) Γνωμοδοτεί επί των εκθέσεων αξιολόγησης που συ¬ 
ντάσσει ο βοηθός αρχηγού Ελληνικής Αγροφυλακής. 

ι) Αλληλογραφεί απευθείας με όλες τις Αρχές του Κρά¬ 
τους. 

Άρθρο 14 

Βοηθός Αρχηγού Ελληνικής Αγροφυλακής 

1. Ο βοηθός αρχηγού Ελληνικής Αγροφυλακής έχει τις 
ακόλουθες αρμοδιότητες: 

α. Αναπληρώνει τον Αρχηγό σε περίπτωση απουσίας ή 
κωλύματος του. 

β) Γνωματεύει επί των εισηγήσεων και προτάσεων που 
υποβάλλονται στον Αρχηγό. 

γ) Συντάσσει τις εκθέσεις αξιολόγησης των προϊσταμέ¬ 
νων των διευθύνσεων του Αρχηγείου και τις Αγρονομικής 
Ακαδημίας. 

2. Επιπλέον, εκτελεί και κάθε άλλο καθήκον που ανα¬ 
τίθεται σ’ αυτόν με διαταγή του Αρχηγού της Ελληνικής 
Αγροφυλακής. 

Άρθρο 15 

Προϊστάμενοι Διευθύνσεων του Αρχηγείου Ελληνικής 
Αγροφυλακής 

1. Οι προϊστάμενοι των Διευθύνσεων του Αρχηγείου της 
Ελληνικής Αγροφυλακής φέρουν το βαθμό του Αγρονομι- 
κού Διευθυντή και έχουν τις ακόλουθες αρμοδιότητες: 

α) Καθοδηγούν, συντονίζουν, εποπτεύουν και ελέγχουν 
τη δράση των τμημάτων της Διεύθυνσής τους για την 
εκπλήρωση της αποστολής της. 


β) Σχεδιάζουν στα πλαίσια των αρμοδιοτήτων της Διεύ¬ 
θυνσης και της στρατηγικής της υπηρεσίας, την τακτική 
της δράσης των τμημάτων της Διεύθυνσής τους και πα¬ 
ρακολουθούν την εφαρμογή της. 

γ) Προβλέπουν ή διαπιστώνουν τις ανάγκες και τα προ¬ 
βλήματα που αφορούν την ειδικότερη αποστολή των τμη¬ 
μάτων της Διεύθυνσής τους και μεριμνούν για την αντι¬ 
μετώπισή τους. 

δ) Μεριμνούν για την εξασφάλιση και κατάλληλη διάταξη 
όλων των μέσων που απαιτούνται για την επίτευξη της 
αποστολής της Διεύθυνσής τους. 

ε) Εισηγούνται τα σχέδια και προγράμματα δραστηριο¬ 
τήτων των τμημάτων της Διεύθυνσής τους. 

στ) Αξιολογούν τα αποτελέσματα της δράσης των τμη¬ 
μάτων της Διεύθυνσής τους ως προς τη λειτουργία των 
προγραμμάτων και την επίτευξη των στόχων και εισηγού- 
νται τις απαραίτητες διορθώσεις και προσαρμογές. 

ζ) Διατάσσουν την ενέργεια ερευνών, μελετών και λοιπών 
εργασιών για θέματα μείζονος σπουδαιότητας, ορίζοντες 
και τις αντίστοιχες επιτροπές διεξαγωγής αυτών, όπου 
κατά την κρίση τους απαιτείται. 

η) Κατανέμουν το προσωπικό της Διεύθυνσής τους στα 
επιμέρους τμήματα. 

θ) Συντάσσουν τις εκθέσεις αξιολόγησης των Τμηματαρ- 
χών των Διευθύνσεων. 

2. Επιπλέον, εκτελούν και κάθε άλλο καθήκον που τους 
ανατίθεται με διαταγή των προϊσταμένων τους. 

Αρθρο 16 

Τμηματάρχες τμημάτων Διευθύνσεων του Αρχηγείου 
Ελληνικής Αγροφυλακής 

1. Οι τμηματάρχες των τμημάτων Διευθύνσεων του Αρ¬ 
χηγείου της Ελληνικής Αγροφυλακής φέρουν το βαθμό 
του Αγρονομικού Υποδιευθυντή ή Αγρονόμου και έχουν 
τις ακόλουθες αρμοδιότητες: 

α) Διευθύνουν την εκτέλεση των εργασιών του τμήματός 
τους και προγραμματίζουν, οργανώνουν και ελέγχουν τις 
εργασίες του προσωπικού τους. 

β) Εισηγούνται και προκαλούν τις αποφάσεις των προϊ¬ 
σταμένων τους σε θέματα της αρμοδιότητάς τους. 

γ) Μεριμνούν για την αρτιότερη κατάρτιση και καλύτερη 
απόδοση του προσωπικού του τμήματός τους. 

δ) Διατάσσουν και συντονίζουν υπηρεσιακές συνεργασίες, 
καθώς και την ενέργεια ερευνών, μελετών και εργασιών 
ορίζοντες επιτροπές διεξαγωγής αυτών, όπου κατά την 
κρίση τους απαιτείται. 

ε) Κατανέμουν τις εργασίες του τμήματος στο προσω¬ 
πικό, εποπτεύουν, ελέγχουν και αξιολογούν αυτό και κατα¬ 
λογίζουν ευθύνες για εσφαλμένες ενέργειες, παραλείψεις 
και παραπτώματα. 

στ) Συντάσσουν τις εκθέσεις ικανότητας του προσωπικού 
του τμήματός τους. 

2. Επιπλέον, εκτελούν και κάθε άλλο καθήκον που τους 
ανατίθεται με διαταγή των προϊσταμένων τους. 

Αρθρο 17 

Υπασπιστής Αρχηγού και Βοηθού Αρχηγού 

1. Στον αρχηγό της Ελληνικής Αγροφυλακής και στο 
βοηθό του τοποθετείται αγρονομικό προσωπικό, ως υπα¬ 
σπιστές. 

2. Ως υπασπιστής του αρχηγού τοποθετείται αγρονομι- 
κό προσωπικό με βαθμό μέχρι και Αγρονόμου και έχει τα 
ακόλουθα καθήκοντα: 

α) Παραλαμβάνει την προοριζόμενη για τον αρχηγό υπη¬ 
ρεσιακή και προσωπική αλληλογραφία. 

β) Κανονίζει τις ενώπιον του αρχηγού παρουσιάσεις και 
επισκέψεις. 

γ) Τηρεί ενήμερο τον αρχηγό για τις γενόμενες προ¬ 
σκλήσεις, για τις οφειλόμενες επισκέψεις, παρουσιάσεις 
και παραστάσεις αυτού. 

δ) Εξασφαλίζει την τηλεφωνική επικοινωνία του αρχηγού 
με τις διάφορες αρχές, υπηρεσίες και ιδιώτες. 

ε) Εκτελεί κάθε άλλο καθήκον που του ανατίθεται από 
τον αρχηγό. 

3. Ως υπασπιστής του βοηθού του αρχηγού της Ελληνι¬ 
κής Αγροφυλακής τοποθετείται αγρονομικό προσωπικό με 
βαθμό μέχρι και Αρχιφύλακα και έχει καθήκοντα αντίστοιχα 
με εκείνα του υπασπιστή του αρχηγού. 

4. Οι υπασπιστές του αρχηγού και του βοηθού του αρ¬ 
χηγού υπάγονται διοικητικά στο τμήμα Διοικητικού της 
Διεύθυνσης Διοικητικού και Οικονομικοτεχνικών Μέσων. 

ΚΕΦΑΛΑΙΟ Β' 

Όργανα περιφερειακών υπηρεσιών 
Άρθρο 18 

Διευθυντές Διευθύνσεων Αγροφυλακής Περιφερειών 

Οι διευθυντές των Διευθύνσεων Αγροφυλακής Περιφε¬ 
ρειών φέρουν το βαθμό του Αγρονομικού Διευθυντή ή 
Αγρονομικού Υποδιευθυντή και έχουν τις ακόλουθες αρ¬ 
μοδιότητες: 

α) Διευθύνουν, συντονίζουν, εποπτεύουν και ελέγχουν το 
έργο των υπηρεσιών δικαιοδοσίας τους. 

β) Παρέχουν κατευθύνσεις στις υπηρεσίες δικαιοδοσίας 
τους για την εφαρμογή των προγραμμάτων δράσης και 
θέτουν επιμέρους στόχους για την υλοποίησή τους. 

γ) Παρακολουθούν την εφαρμογή από τις ως άνω υπη¬ 
ρεσίες των μέτρων, μεθόδων και διαδικασιών που προβλέ- 
πονται από τις ισχύουσες διατάξεις και τις διαταγές της 
υπηρεσίας, για την εκπλήρωση της αποστολής τους. 

δ) Αξιολογούν τα αποτελέσματα της δράσης των ως άνω 
υπηρεσιών, ως προς τη λειτουργία των προγραμμάτων και 
την επίτευξη των στόχων και εισηγούνται τις απαραίτητες 
διορθώσεις και προσαρμογές. 

ε) Τοποθετούν το προσωπικό της Διεύθυνσής τους στις 
επιμέρους υπηρεσίες αυτής. 

στ) Παρακολουθούν τη πορεία της παραβατικότητας 
στην περιφέρεια δικαιοδοσίας τους και τη γενικότερη κα¬ 
τάσταση από πλευράς αστυνομίας αγροτικής ασφάλειας 
και προστασίας του περιβάλλοντος και λαμβάνουν ή προ¬ 
τείνουν τα αναγκαία μέτρα για την αντιμετώπισή τους. 

ζ) Αναλαμβάνουν προσωπικά, τη διεύθυνση επιχειρήσεων 
όταν διαταχθούν σχετικά ή όταν παρίσταται ανάγκη να 
συντονισθούν οι ενέργειες των υπηρεσιών δικαιοδοσίας 
τους. 

η) Ενεργούν προσωπικά ή δια των υποδιευθυντών τακτι¬ 
κή και έκτακτη επιθεώρηση των αγρονομικών τμημάτων 
δικαιοδοσίας τους, κάθε τρίμηνο. 

θ) Μεριμνούν να μορφώνουν ασφαλή γνώμη για την επαγ¬ 
γελματική επάρκεια, τα προσόντα ή τις αδυναμίες, την ικα¬ 
νότητα ως προς την άσκηση της διοίκησης, την ενημέρωση 
στα υπηρεσιακά θέματα και τη γενικότερη συμπεριφορά 
όλου του προσωπικού υπηρεσιών της δικαιοδοσίας τους 
και ιδιαίτερα των διοικούντων, ώστε να είναι σε θέση, σε 
κάθε περίπτωση να αποφαίνονται για την επάρκεια και 
καταλληλότητά τους για διάφορες υπηρεσίες, εργασίες 
και αποστολές. 

ι) Συντάσσουν τις εκθέσεις αξιολόγησης των υποδιευθυ¬ 
ντών της υπηρεσίας τους και γνωματεύουν σ’ εκείνες που 
συντάσσουν οι τελευταίοι. 

ια) Συνεργάζονται μέσα στα πλαίσια των αρμοδιοτήτων 
τους, με τις δικαστικές, αστυνομικές, δημόσιες και δημο¬ 
τικές αρχές. 


ιβ) Εκτελούν κάθε άλλο καθήκον που ανατίθεται σ’ αυτούς 
με διαταγή των προϊσταμένων τους. 

Άρθρο 19 

Υποδιευθυντές Διευθύνσεων Αγροφυλακής 
Περιφερειών 

Οι υποδιευθυντές Διευθύνσεων Αγροφυλακής Περιφερει¬ 
ών φέρουν το βαθμό του Αγρονομικού Διευθυντή ή Αγρονο- 
μικού Υποδιευθυντή ή Αγρονόμου και έχουν τις ακόλουθες 
αρμοδιότητες: 

α) Είναι άμεσοι βοηθοί του διευθυντή και εκτελούν τα κα- 
θήκοντά τους, σύμφωνα με τους ισχύοντες νόμους και κα¬ 
νονισμούς και ανάλογα με τις διαταγές και οδηγίες του. 

β) Λαμβάνουν γνώση της εισερχόμενης και εξερχόμενης 
αλληλογραφίας και ανάλογα με τα καθήκοντα που τους 
έχουν ανατεθεί, διατυπώνουν τη γνώμη τους στις εισηγή¬ 
σεις των αρμοδίων Γραφείων. 

γ) Ενεργούν τακτικές ή έκτακτες επιθεωρήσεις στα αγρο- 
νομικά τμήματα της Διεύθυνσης, σύμφωνα με τις διαταγές 
του διευθυντή. 

δ) Συντάσσουν τις εκθέσεις ικανότητας των διοικητών 
των αγρονομικών τμημάτων και γνωματεύουν σ’ εκείνες 
που συντάσσουν οι τελευταίοι. 

ε) Εκτελούν κάθε άλλη αρμοδιότητα που ανατίθεται σ’ 
αυτούς από τις ισχύουσες διατάξεις και τις διαταγές των 
προϊσταμένων τους. 

Άρθρο 20 

Διοικητές αγρονομικών τμημάτων 

Οι διοικητές των αγρονομικών τμημάτων φέρουν το βαθ¬ 
μό του Αγρονομικού Υποδιευθυντή ή Αγρονόμου και έχουν 
τις ακόλουθες αρμοδιότητες: 

α) Διευθύνουν και ελέγχουν άμεσα την υπηρεσία του 
τμήματος, ευθυνόμενοι προσωπικά για την κανονική και 
αποτελεσματική διεξαγωγή της. 

β) Χρησιμοποιούν το προσωπικό ανάλογα με τις ιδιαί¬ 
τερες ικανότητες και γνώσεις του και το καθοδηγούν για 
την καλύτερη εκτέλεση των καθηκόντων του. 

γ) Φροντίζουν για την ορθολογική, δίκαιη και αντικειμενι¬ 
κή κατανομή της υπηρεσίας μεταξύ του προσωπικού. 

δ) Μεριμνούν για την κανονική εμφάνιση και παράσταση 
των υφισταμένων τους. 

ε) Αξιολογούν το προσωπικό και ασκούν την πειθαρχική 
δικαιοδοσία, σύμφωνα με τις ισχύουσες διατάξεις. 

στ) Συντάσσουν τις εκθέσεις αξιολόγησης των υποδι¬ 
οικητών του τμήματος και γνωματεύουν σ’ εκείνες που 
συντάσσουν οι τελευταίοι. 

ζ) Ελέγχουν ώστε να εφαρμόζεται με ακρίβεια οι διατά¬ 
ξεις που αφορούν τον οπλισμό του προσωπικού. 

η) Επιμελούνται για την καθαριότητα και την καλή εμφά¬ 
νιση του οικήματος της υπηρεσίας τους και προκαλούν τη 
λήψη των αναγκαίων μέτρων συντήρησής τους. 

θ) Προκαλούν τις ενέργειες των προϊσταμένων τους για 
τον εφοδιασμό της υπηρεσίας τους με τον αναγκαίο υλι- 
κοτεχνικό εξοπλισμό. 

ι) Αναφέρουν καθημερινά στον άμεσο προϊστάμενό τους 
για την κατάσταση που επικρατεί στην περιοχή τους. 

ια) Συνεργάζονται αρμονικά με τις αρμόδιες κατά πε¬ 
ρίπτωση διοικητικές, δικαστικές και αστυνομικές αρχές 
για την αποτελεσματικότερη εκπλήρωση της αποστολής 
τους. 

ιβ) Χρησιμοποιούν ορθολογικά το προσωπικό και τα μέσα 
που έχουν στη διάθεσή τους. 

ιγ) Αναλαμβάνουν προσωπικά το χειρισμό σοβαρών υπο¬ 
θέσεων αρμοδιότητας της υπηρεσίας τους, εφόσον κρίνουν 
τούτο σκόπιμο ή διαταχθούν σχετικά. 

ιδ) Επιπλέον, ασκούν τις αρμοδιότητες και τα καθήκοντα 
που τους ανατίθενται από τις ισχύουσες διατάξεις και τις 
διαταγές των προϊσταμένων τους. 

Άρθρο 21 

Υποδιοικητές αγρονομικών τμημάτων 

Οι υποδιοικητές των Αγρονομικών τμημάτων φέρουν το 
βαθμό του Αγρονόμου και έχουν τις ακόλουθες αρμοδιό¬ 
τητες: 

α) Είναι άμεσοι βοηθοί των διοικητών και αναπληρώνουν 
αυτούς σε περίπτωση απουσίας ή κωλύματος. 

β) Επιβλέπουν τη διεξαγωγή των εργασιών και συντο¬ 
νίζουν τη δράση στους τομείς ευθύνης που τους ανατί¬ 
θενται. 

γ) Ενημερώνονται για τα προβλήματα των τομέων ευθύ¬ 
νης τους, αξιολογούν αυτά και συμμετέχουν στο σχεδίασμά 
διάταξης της υπηρεσίας, για την αντιμετώπισή τους. 

δ) Λαμβάνουν γνώση της εισερχόμενης αλληλογραφίας 
και προσυπογράφουν όλα τα έγγραφα τα οποία υπογράφει 
ο διοικητής, ανάλογα με τους τομείς ευθύνης τους. 

ε) Συντάσσουν τις εκθέσεις αξιολόγησης του προσωπικού 
του τμήματος. 

στ) Εκτελούν κάθε άλλο καθήκον που ανατίθεται σ' αυ¬ 
τούς με διαταγή των προϊσταμένων τους. 

Άρθρο 22 

Αναπλήρωση Διοικούντων 

Σε περίπτωση κωλύματος ή απουσίας οι διοικούντες τις 
υπηρεσίες της Ελληνικής Αγροφυλακής αναπληρώνονται 
ως εξής: 

α) Τον Αρχηγό αναπληρώνει ο βοηθός Αρχηγού (άρθρο 
14 παρ. Ια του παρόντος). 

β) Το βοηθό Αρχηγού, ο αρχαιότερος μετά από αυτόν 
Αγρονομικός Διευθυντής του Αρχηγείου Ελληνικής Αγρο¬ 
φυλακής. 

γ) Τους Διευθυντές των Διευθύνσεων του Αρχηγείου, 
ο ανώτερος και σε περίπτωση απουσίας ή κωλύματος ο 
αρχαιότερος Τμηματάρχης των τμημάτων της Διεύθυνσής 
τους. 

δ) Τους Τμηματάρχες των τμημάτων των Διευθύνσεων 
του Αρχηγείου, ο ανώτερος και σε περίπτωση απουσίας ή 
κωλύματος ο αρχαιότερος υφιστάμενός τους. 

ε) Το Διευθυντή της Αγρονομικής Ακαδημίας, ο ανώτερος 
και σε περίπτωση απουσίας ή κωλύματος ο αρχαιότερος 
Προϊστάμενος Σχολής. 

στ) Τους Διευθυντές των Διευθύνσεων Αγροφυλακής 
Περιφέρειας οι Υποδιευθυντές αυτών. 

ζ) Τους Υποδιευθυντές των Διευθύνσεων Αγροφυλακής 
Περιφέρειας, ο ανώτερος και σε περίπτωση απουσίας ή 
κωλύματος ο αρχαιότερος διοικητής Αγρονομικού τμήμα¬ 
τος δικαιοδοσίας τους. 

Άρθρο 23 

Αρμοδιότητες Αρχιφυλάκων 

Οι Αρχιφύλακες κατά την άσκηση των καθηκόντων τους 
έχουν τις ακόλουθες αρμοδιότητες: 

α) Κατευθύνουν, συντονίζουν και εποπτεύουν το έργο 
των Αγροφυλάκων του τομέα ευθύνης τους. 

β) Ελέγχουν τους Αγροφύλακες ως προς την ακριβή 
άσκηση των καθηκόντων τους και επιλαμβάνονται σε πε¬ 
ριπτώσεις που είναι αναγκαία η παρέμβασή τους ή όταν 
διαταχθούν σχετικά. 


γ) Δέχονται καταγγελίες και παράπονα πολιτών και μερι¬ 
μνούν για την επίλυση ή την περαιτέρω προώθησή τους. 

δ) Ενημερώνουν άμεσα τους προϊσταμένους τους, σε 
περιπτώσεις διάπραξης σοβαρών αδικημάτων ή συμβάντων 
αρμοδιότητας Ελληνικής Αγροφυλακής και υποβάλλουν 
σχετική αναφορά μετά το πέρας της υπηρεσίας τους. 

ε) Ασκούν κάθε άλλη αρμοδιότητα που ανατίθεται σε 
αυτούς, από τους οργανικούς νόμους και κανονισμούς της 
Ελληνικής Αγροφυλακής. 

Άρθρο 24 

Αρμοδιότητες Αγροφυλάκων 

1. Οι Αγροφύλακες κατά την άσκηση των καθηκόντων 
τους αγρυπνούν για την πρόληψη και καταστολή, κάθε 
αγροτικού αδικήματος ή άλλων αξιοποίνων πράξεων αρ¬ 
μοδιότητας Ελληνικής Αγροφυλακής, που λαμβάνουν χώρα 
στον τομέα ευθύνης τους, μεριμνώντας ταυτόχρονα για 
την διασφάλιση τυχόν ιχνών και πειστηρίων, τη σύλληψη 
και προσαγωγή των δραστών στο αγρονομικό κατάστημα 
ή το αρμόδιο δικαστήριο, εφόσον αυτό είναι δυνατόν και 
επιτρέπεται από το νόμο. 

2. Επίσης, στο πλαίσιο εκπλήρωσης της αποστολής 
τους: 

α) Περιπολούν συνεχώς στην περιοχή αρμοδιότητάς τους 
και διέρχονται τακτικά από αγροτικές εγκαταστάσεις ή 
καλλιέργειες ή άλλα σημεία που χρήζουν ιδιαίτερης επι¬ 
τήρησης, όπως μονές, απομακρυσμένες κατοικίες, κτηνο- 
τροφικές εγκαταστάσεις, πηγές, υδροβιότοπους, αρχαιο¬ 
λογικούς χώρους κ.λ.π. 

β) Προβαίνουν σε εκτιμήσεις αγροζημιών και συνιστούν 
σε αντιδικούντες συμβιβαστική επίλυση των αστικών τους 
διαφορών που αφορούν τα αγροτικά κτήματα. 

γ) Εκτελούν υπηρεσία σκοπών αγρονομικών καταστη¬ 
μάτων και κρατητηρίων, καθώς και συνοδείες μεταγωγών 
κρατουμένων. 

δ) Ενημερώνουν άμεσα τους προϊσταμένους τους για 
κάθε συμβάν που, κατά την εκτέλεση της υπηρεσίας τους, 
λαμβάνει χώρα ή υποπίπτει στην αντίληψή τους και ανήκει 
στην αρμοδιότητά τους. Σε συμβάντα που η αντιμετώ¬ 
πισή τους ανάγεται στην αρμοδιότητα άλλων φορέων ή 
υπηρεσιών, ενημερώνουν άμεσα και τις υπηρεσίες αυτές. 
Σε κάθε περίπτωση, μετά το πέρας της υπηρεσίας τους, 
συντάσσουν και υποβάλλουν σχετική έγγραφη αναφορά 
προς την υπηρεσία τους. 

3. Επιπλέον, ασκούν τις αρμοδιότητες και τα καθήκοντα 
που τους ανατίθενται από τις ισχύουσες διατάξεις και τις 
διαταγές των προϊσταμένων τους. 

Αρθρο 25 
Έναρξη ισχύος 

1. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 31 Ιουλίου 2007 

